**Uzņēmuma darbinieku apmācības kvalitātes**

**vadības sistēmas iepirkums**

**Siguldā, 2015.gada 28. augustā**

**NOLIKUMS**

1. **Iepirkuma metode: Iepirkums saskaņā ar Publisko iepirkumu likuma 8.panta 7.daļu** (Publisko iepirkumu likuma B daļu).
2. **Iepirkuma identifikācijas numurs:** RRS 2015 / 2
3. **Pasūtītājs:**

|  |  |
| --- | --- |
| Pasūtītāja nosaukums: | SIA ”Siguldas slimnīca” |
| Adrese: | Lakstīgalas iela 13, Sigulda, LV-2150 |
| Reģistrācijas numurs: | LV40003124730 |
| Tālruņa numurs: | 29263019; 67976911 |
| Faksa numurs: | 67976913 |
| E-pasta adrese: | valdis.silke@apollo.lv |
| Darba laiks: | 9.00-14.00 |

1. **Kontaktpersona:**

|  |  |
| --- | --- |
| Kontaktpersonas: | Valdis Siļķe |
| Adrese: | Lakstīgalas iela 13, Sigulda, LV-2150 |
| Tālruņa numurs: | 29263019; 67976911 |
| Faksa numurs: | 67976913 |
| E-pasta adrese: | valdis.silke@apollo.lv |

1. **Iepirkuma priekšmeta mērķis un apraksts**

SIA „Siguldas slimnīca” 10 (desmit) darbinieku apmācību mācību kursos:

* 1. **„Procesu vadība”** (16 akadēmiskās stundas);
  2. **„Vadības pārskats un risku vadība”** (8 akadēmiskās stundas);
  3. **„Iekšējais audits”** (16 akadēmiskās stundas);

Iepirkums tiek organizēts projekta „Partnerība biznesa konkurētspējai”, identifikācijas **Nr. APA/1.3.1.1.1/10/02/017**, ietvaros (Līgums Nr. L-APA-10-0030), piesaistot Eiropas Savienības finansējumu.

1. **Pretendents**

Juridiskā vai fiziskā persona vai juridisko/fizisko personu apvienība, kura atbilst nolikumā izvirzītajām prasībām. Personu apvienības gadījumā katru tās dalībnieku pārstāv fiziskā persona ar attiecīgām paraksta tiesībām. Personu apvienība izvirza vienu tās dalībnieku, kurš personu apvienības vārdā ir pilnvarots parakstīt visu šī iepirkuma dokumentāciju.

1. **Līguma izpildes vieta, līguma darbības laiks**
   1. **Līguma izpildes vieta:** Lakstīgalas iela 13, Sigulda, LV-2150
   2. **Līguma izpildes termiņš:** 2015.gada 15.oktobris
2. **Piedāvājumu iesniegšana**
   1. Piegādātājam piedāvājums jāiesniedz līdz 2015.gada 15.septembrim plkst.10.00 administratīvajā korpusā 2. stāvā. Piedāvājumu var personīgi iesniegt **Lakstīgalas iela 13, Sigulda, LV-2150**, vai nosūtīt pa pastu. Pasta sūtījums jānogādā norādītajā adresē līdz šajā punktā minētā termiņa beigām.
   2. Piegādātājs var iesniegt tikai vienu piedāvājuma variantu par visu iepirkuma priekšmetu kopumā.
3. **Piedāvājuma derīguma termiņš**

Iesniegtais piedāvājums ir saistošs pretendentam līdz iepirkuma līguma noslēgšanai un piedāvājumam ir jābūt spēkā ne mazāk kā 30 (trīsdesmit) dienas no piedāvājumu iesniegšanas termiņa beigām. Pretendents savam piedāvājumam var noteikt garāku derīguma termiņu.

1. **Prasības piedāvājuma sagatavošanai un noformēšanai**
   1. Piedāvājums sastāv no šādām daļām:
      1. Pretendenta atlases dokumentiem atbilstoši nolikuma 12.1.punktam;
      2. Tehniskā piedāvājuma atbilstoši nolikuma 12.2.punktam;
      3. Finanšu piedāvājuma atbilstoši nolikuma 12.3.punktam.
   2. Piedāvājumu jāiesniedz slēgtā un aizzīmogotā aploksnē, uz kuras norāda:
      1. Pasūtītāja nosaukumu un adresi;
      2. Pretendenta nosaukumu, tā pasta adresi, tālruni un faksu;
      3. Iepirkuma nosaukumu un identifikācijas numuru;
      4. Atzīmi „Neatvērt līdz 2015.gada 15.septembrim plkst. 10:00”.
   3. Ja aploksne nav noformēta atbilstoši šā punkta prasībām, Pasūtītājs neuzņemas atbildību par tās nesaņemšanu vai pirmstermiņa atvēršanu.
   4. Piedāvājumā iekļautajiem dokumentiem jābūt skaidri salasāmiem un bez labojumiem. Ja labojumi ir izdarīti, komisija ņem vērā tikai tos labojumus, kas ir apstiprināti ar pretendenta pilnvarotās personas parakstu.
   5. Pretendents piedāvājumu paraksta tam paredzētajās paraksta vietās. Ja pretendents ir pilnvarojis kādu personu pretendenta vārdā parakstīt iepirkumam iesniedzamo dokumentāciju, tad piedāvājumam jāpievieno pilnvara. Ja piedāvājumu iesniedz personu apvienība, tad visi tās dalībnieki paraksta pieteikumu dalībai iepirkumā (2.pielikums). Pārējos piedāvājuma dokumentus paraksta personu apvienības dalībnieku pilnvarotais dalībnieks.
   6. Piedāvājumu iesniedz 1 (vienā) sējumā, cauršūtu ar diegu vai auklu tā, lai nebūtu iespējams nomainīt lapas, uz pēdējās lapas norādot cauršūto lapu skaitu, ko ar savu parakstu apliecina pretendents vai tā pilnvarotais pārstāvis;
      1. ar secīgi numurētām lapām;
      2. ar pievienotu satura rādītāju.
   7. Ja piedāvājumā tiek iesniegtas dokumentu kopijas, pretendents apliecina kopiju pareizību ar apliecinājuma uzrakstu, kurā jābūt:
      1. uzrakstam „KOPIJA PAREIZA”;
      2. kopijas apliecinātājas personas (pretendenta vai tā pilnvarotas personas) amata nosaukumam, parakstam un tā atšifrējumam;
      3. apliecinājuma vietas nosaukumam un datumam;
      4. zīmoga nospiedumam.
   8. Ja komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz dokumenta notariāli apliecinātu kopiju.
   9. Piedāvājums jāsagatavo latviešu valodā. Ja pretendenta atlases dokumenti vai tehniskā dokumentācija ir citā valodā, klāt jāpievieno pretendenta tulkojums latviešu valodā. Pretendents apliecina tulkojuma pareizību ar apliecinājuma uzrakstu, kurā jābūt:
      1. uzrakstam „TULKOJUMS PAREIZS”;
      2. tulkojuma apliecinātājas personas (pretendenta vai tā pilnvarotas personas) amata nosaukumam, parakstam un tā atšifrējumam;
      3. apliecinājuma vietas nosaukumam un datumam;
      4. zīmoga nospiedumam.
   10. Piedāvājumam jābūt sagatavotam atbilstoši 2010.gada 28.septembrī Ministru kabineta noteikumos Nr.916 „Dokumentu izstrādāšanas un noformēšanas kārtība” noteiktajām prasībām.
   11. Dokumenti, kas tiek iesniegti ar pretendenta piedāvājumu, netiek atdoti atpakaļ.
2. **Pretendenta atlases prasības**
   1. Komisija izslēdz pretendentu no turpmākās dalības iepirkumā, kā arī neizskata pretendenta piedāvājumu, ja:
      1. ir pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai tiek konstatēts, ka līdz līguma izpildes paredzamajam beigu termiņam pretendents būs likvidēts;
      2. pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 eiro.
   2. Prasības attiecībā uz pretendenta atbilstību profesionālās darbības veikšanai:
      1. Pretendents ir reģistrēts Komercreģistrā vai līdzvērtīgā reģistrā ārvalstīs.
      2. Pretendents ir reģistrēts Latvijas Republikas Izglītības un zinātnes ministrijā Izglītības iestāžu reģistrā (vai līdzvērtīgā reģistrā ārvalstīs).
      3. Pretendentam ir ieviesta kvalitātes vadības sistēma atbilstoši starptautiskā standarta ISO 9001:2008 „Kvalitātes pārvaldības sistēmas. Prasības” (vai ekvivalenta) nosacījumiem.
      4. Prasības attiecībā uz pretendenta tehniskajām un profesionālajām spējām, nodrošinot augstas kvalitātes apmācību:
      5. Pretendentam pēdējo 3 (trīs) gadu laikā, ieskaitot 2012.gadu, ir pieredze:
         1. Vismaz 2 (divi) apmācību kursu vadīšanā par procesu vadību medicīnas iestādē, t.sk., vismaz 1 (viens) novadīts kurss par CAF (*Common Assessment Framework -* publiskā sektora novērtēšanas ietvars) kritērijiem medicīnas iestādē;
         2. Vismaz 1 (viena) apmācību kursu vadīšanā par risku vadību medicīnas iestādē;
         3. Praktiska pieredze kvalitātes vadības sistēmas izveidošanā un ieviešanā Pasūtītāja darbības jomā ne mazāka kā 3 gadi.
      6. Prasības pasniedzējam:
         1. Pasniedzējam, kurš vadīs mācību kursu „Risku vadība” - sertifikāts par apgūtiem kursiem risku vadībā;
         2. Vismaz 3 gadu darba pieredze mācību kursa tematikā, t.i., pieredze apmācību kursu vadīšanā par procesu vadību, iekšējo auditu, izcilības standartiem un modeļiem un risku vadību;
         3. Izglītība apmācību nozarē nav zemāka par kvalifikāciju, ko iegūst apmācāmie, apgūstot apmācību kursa programmu.
         4. Apmācību sniedzējs jau ir sniedzis vismaz 2 (divas) apmācības juridiski nesaistītām organizācijām projekta „Partnerība biznesa konkurētspējai”, identifikācijas Nr. APA/1.3.1.1.1/10/02/017, ietvaros (Līgums Nr. L-APA-10-0030), piesaistot Eiropas Savienības finansējumu.
3. **Iesniedzamie dokumenti**
   1. Pretendenta atlases dokumenti:
      1. Pretendenta pieteikums dalībai iepirkumā saskaņā ar 2.pielikumu, kurā ietverts pretendenta apliecinājums, ka uz to nepastāv Publisko iepirkumu likuma 81.panta piektajā daļā minētie nosacījumi.
      2. Komercreģistra vai līdzvērtīga reģistra ārvalstīs izdotas apliecības kopija.
      3. Latvijas Republikas Izglītības un zinātnes ministrijas Izglītības iestāžu reģistra (vai līdzvērtīga reģistra ārvalstīs) izdotas apliecības kopija.
      4. Sertifikāts, kas apliecina, ka pretendentam ir ieviesta kvalitātes vadības sistēma atbilstoši starptautiskā standarta ISO 9001:2008 „Kvalitātes pārvaldības sistēmas. Prasības” (vai ekvivalenta) nosacījumiem, vai brīvā formā sagatavots pretendenta kvalitātes vadības sistēmas apraksts.
      5. Pretendenta pieredze līdzīga pakalpojuma sniegšanā pēdējos 3 (trīs) gados ieskaitot 2012.gadu atbilstoši 11.3.1.punkta prasībām.
      6. Pasniedzēju CV, norādot atbilstību 11.2.6.punkta prasībām, un izglītību apliecinošu dokumentu kopijas, t.sk., sertifikāts par apgūtiem kvalitātes vadības, izcilības un risku vadības kursiem.
      7. Pilnvaravai cits dokuments, kas ļauj piedāvājumu parakstījušai personai uzņemties saistības pretendenta vārdā.
   2. Tehniskais piedāvājums – pretendenta parakstīts tehniskā piedāvājuma detalizēts apraksts atbilstoši tehniskajā specifikācijā minētajām prasībām atbilstoši 3.pielikumam.
   3. Finanšu piedāvājums atbilstoši 4.pielikumam. Cenas norāda latos (Ls) bez pievienotās vērtības nodokļa. Pretendentam cenas piedāvājumā jāietver visas pakalpojumu izmaksas, visi normatīvajos aktos paredzētie nodokļi un visas ar paredzamā līguma izpildi saistītās izmaksas.
   4. Pasūtītājs pieprasīs no pretendenta, kuram būs piešķiramas līguma slēgšanas tiesības, izziņu, ko izsniegusi Latvijas un ārvalsts kompetenta institūcija (ja pretendents nav reģistrēts Latvijā vai Latvijā neatrodas tā pastāvīgā dzīvesvieta), kas apliecinās, ka tam nav nodokļu parādu, tajā skaitā valsts sociālās apdrošināšanas iemaksu parādu, kas kopsummā katrā valstī pārsniedz 150 EUR. Termiņš šī dokumenta iesniegšanai ir ne īsāks par 10 darba dienām, un šo dokumentu pieņems un atzīs, ja tas izdots ne agrāk kā mēnesi pirms iesniegšanas dienas.

**13. Piedāvājuma vērtēšana**

Komisija piedāvājuma vērtēšanu veic trīs posmos:

* 1. Pretendenta atlase – komisija novērtē pretendenta atbilstību nolikuma 11.punktā noteiktajām pretendenta atlases prasībām.
  2. Tehnisko piedāvājumu atbilstības pārbaude un vērtēšana – komisija novērtē piedāvājuma atbilstību tehniskajai specifikācijai. Ja piedāvājums neatbilst prasībām, komisija šo piedāvājumu noraida un tālāk to neizskata.
  3. Finanšu piedāvājuma vērtēšana - no visām prasībām atbilstošajiem piedāvājumiem iepirkuma komisija izvēlēsies piedāvājumu ar viszemāko cenu.

**14. Nolikumam pievienoti pielikumi:**

1.pielikums – Tehniskā specifikācija.

2.pielikums – Pretendenta pieteikums.

3.pielikums – Tehniskā piedāvājuma forma.

4.pielikums – Finanšu piedāvājuma forma.

*1.pielikums*

**Tehniskā specifikācija**

1. SIA „Siguldas slimnīca” 10 (desmit) darbinieku apmācība mācību kursos:

**1.1. „Procesu vadība medicīnas iestādē”** (16 akadēmiskās stundas):

* Efektīvas vadības sistēmas principi medicīnas iestādē.
* Kas ir un kas nav process?
* Klientu vadības procesi medicīnas iestādē.
* Atgriezeniskās saiknes iegūšana no klientiem medicīnas iestādē.
* Procesu plānošana un to izstrāde medicīnas iestādē.
* Kā mērīt procesu medicīnas iestādē?
* Datu ieguve, analīze un procesu pilnveidošana medicīnas iestādē.
* Konkurētspējas paaugstināšana, izmantojot procesu vadību medicīnas iestādē.
* CAF kritēriju saturiskais apskats medicīnas iestādē – priekšnosacījumu kritēriji (vadība, stratēģija, plānošana, darbinieki, partnerība), rezultātu kritēriji (galvenie darbības rezultāti; ar klientiem saistītie rezultāti, ar darbiniekiem saistītie rezultāti, ar sabiedrību saistītie rezultāti).

**1.2. „Vadības pārskats un risku vadība medicīnas iestādē”** (8 akadēmiskās stundas):

* Risku vadības nepieciešamība medicīnas iestādes vadības sistēmā;
* Risku vadības ietvari, definīcijas, principi;
* Pieeja risku vadībai; risku vadības politika un stratēģijas medicīnas iestādē;
* Risku un incidentu reģistrs;
* Risku vadības process un pielietojamās metodikas:
* Risku identificēšana, analīze, vērtēšana;
* Reaģēšana uz risku;
* Uzraudzība un pārskatīšana;
* Komunikācija;
* Risku vadības ieviešana, novērtēšana un pilnveidošana;
* Vadības pārskats.

**1.3. „Iekšējais audits”** (16 akadēmiskās stundas):

* Starptautiskā standarta ISO 9001:2008 prasību īss skaidrojums;
* Gaidāmās izmaiņas ISO 9001 standartā.
* Ievads auditā; iekšējā audita vadība;
* Audita kontroljautājumu saraksti un veidlapas;
* Neatbilstību ziņojumi un korektīvās darbības;
* Auditora loma, atbildības un kvalifikācijas;
* Audita veikšana, ziņošana.

1. Apmācību valoda: latviešu.
2. Dalībnieku skaits: 10 (desmit).
3. Apmācību norises vieta: SIA „Siguldas slimnīca”, Lakstīgalas iela 13, Sigulda, LV-2150.
4. Līguma izpildes termiņš – līdz 2015.gada 15.oktobris.
5. Pasūtītājs nodrošinās apmācību telpas un aprīkojumu.
6. Izpildītājs nodrošinās apmācībām nepieciešamos izdales mācību materiālus katram dalībniekam un 1 papildus izdales materiālu LIAA atskaitei.
7. Izpildītājs izsniegs dalībniekiem apliecinošu dokumentu par apgūtajiem kursiem.
8. Izpildītājs nodrošinās ES publicitātes prasību ievērošanu izdales materiālos.

*2.pielikums*

**Pretendenta pieteikums**

**Uzņēmuma darbinieku apmācības kvalitātes vadības sistēmas iepirkumam**

**identifikācijas Nr. RRS 2015 / 2**

Datums, vieta

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta nosaukums

Reģistrācijas numurs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PVN nodokļa maksātāja reģ.nr. \_\_\_\_\_­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālr. \_\_\_\_\_\_ fakss\_\_\_\_\_\_\_\_\_\_e-pasts\_\_\_\_\_\_\_\_\_\_\_\_\_\_

Bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītājs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

amats, vārds, uzvārds, tālruņa numurs

Pretendenta kontaktpersona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

amats, vārds, uzvārds, tālruņa numurs

1. Mēs apliecinām, ka uz mums neattiecas Publisko iepirkumu likuma 8.1 panta piektās daļas nosacījumi un nav citu apstākļu, kuri liegtu mums piedalīties iepirkumā un pildīt iepirkuma veikšanai norādītās prasības.

2. Mūsu piedāvājums ir spēkā 30 dienas no iesniegšanas datuma, un tas mums būs saistošs un var tikt apstiprināts jebkurā brīdī līdz minētā termiņa beigām.

3. Ja mūsu piedāvājums tiks pieņemts, mēs nodrošināsim tehniskajā specifikācijā noteiktās prasības.

Pretendents (paraksta pretendenta vadītājs vai pilnvarota persona):

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Paraksts Vārds, uzvārds Amats

*3.pielikums*

**Tehniskā piedāvājuma forma**

|  |  |  |  |
| --- | --- | --- | --- |
| **N. p. k.** | | **Kritērijs** | **Pretendenta piedāvājums** |
| 1. | **Pakalpojumi** | Apmācību kursa nosaukums: | **„Procesu vadība”** |
| Mācību kursa saturs: |  |
| Apmācību kursa ilgums (akad. stundas): | 16 h |
| Apmācāmo skaits: |  |
| Mācību veids: | Klātiene |
| Mācību valoda: | Latviešu |
| Mācību norises vieta (norādot precīzu adresi): |  |
| Mācību tehniskais nodrošinājums: |  |
| Apmācību apliecinājums: |  |
| Mācību materiālu veids: |  |
| Mācību materiālu skaits: |  |
| Apmācību kursa pasniedzējs: |  |
| 2. | **Pakalpojumi** | Apmācību kursa nosaukums: | **„Vadības pārskats un risku vadība”** |
| Mācību kursa saturs: |  |
| Apmācību kursa ilgums (akad.stundas): | 8 h |
| Apmācāmo skaits: |  |
| Mācību veids: | Klātiene |
| Mācību valoda: | Latviešu |
| Mācību norises vieta (norādot precīzu adresi): |  |
| Mācību tehniskais nodrošinājums: |  |
| Apmācību apliecinājums: |  |
| Mācību materiālu veids: |  |
| Mācību materiālu skaits: |  |
| Apmācību kursa pasniedzējs: |  |
| 3. | **Pakalpojumi** | Apmācību kursa nosaukums: | **„Iekšējais audits”** |
| Mācību kursa saturs: |  |
| Apmācību kursa ilgums (akad. stundas): | 16 h |
| Apmācāmo skaits: |  |
| Mācību veids: | Klātiene |
| Mācību valoda: | Latviešu |
| Mācību norises vieta (norādot precīzu adresi): |  |
| Mācību tehniskais nodrošinājums: |  |
| Apmācību apliecinājums: |  |
| Mācību materiālu veids: |  |
| Mācību materiālu skaits: |  |
| Apmācību kursa pasniedzējs: |  |

Pretendenta paraksts, paraksta atšifrējums, zīmogs (juridiskai personai)

*4.pielikums*

**Finanšu piedāvājuma forma**

|  |  |  |  |
| --- | --- | --- | --- |
| **Apmācību kursa nosaukums** | **Dalībnieku skaits** | **Cena kopā EUR (bez PVN)** | **Cena /**  **1 dalībniekam EUR (bez PVN)** |
| „Procesu vadība” (16 h) | 10 |  |  |
| „Vadības pārskats un risku vadība” (8 h) | 10 |  |  |
| „Iekšējais audits” (16 h) | 10 |  |  |
| **PVN 21%** | |  |  |
| **Kopējā cena EUR ar PVN** | |  |  |

Pretendenta paraksts, paraksta atšifrējums, zīmogs (juridiskai personai)